REPUBLIKA SRBIJA

NARODNA SKUPŠTINA

Odbor za ljudska i manjinska prava

i ravnopravnost polova

08 Broj: 06-2/214-17

13. novembar 2017. godine

B e o g r a d

 **Z A P I S N I K**

**SA 13. SEDNICE ODBORA ZA LjUDSKA I MANjINSKA PRAVA I RAVNOPRAVNOST POLOVA**

**ODRŽANE 6. NOVEMBRA 2017. GODINE**

 Sednica je počela u 11 časova.

 Sednicom je predsedavao predsednik Odbora Meho Omerović.

 Sednici su prisustvovali: Ljibuška Lakatoš, Milena Turk, Ljiljana Malušić, Olivera Ognjanović, Marjana Maraš, Ružica Nikolić, Marija Janjušević, Olena Papuga, članovi Odbora, kao i Tomislav Žigmanov, zamenik člana Odbora.

 Sednici nisu prisustvovali članovi Odbora: Nikola Jolović, Milanika Jevtović Vukojičić, Milosav Milojević, Vesna Ivković, Tatjana Macura, Maja Videnović, Enis Imamović i Elvira Kovač.

 Sednici su prisustvovali narodni poslanici: Milimir Vujadinović i Desanka Repac.

 Pored navedenih, sednici su prisustvovali i: Nenad Ivanišević, državni sekretar, Bogdan Laban, gradonačelnik Subotice, Vladica Dimitrov, predsednik Opštine Dimitrovgrad, Aleksandar Obrenović, Policijska uprava Subotica, Mario Šili, Centar za socijalni rad, Sendi Žolt, Dom zdravlja Subotica, Salai Saša, Komunalna policija, Marija Ušumović Davčik, Gradska uprava Grada Subotice, Ilija Đukanović, član Gradskog veća, Snežana Tumbas Loketić, Centar za socijalni rad, Siniša Trajković, Crveni krst, Olga Đurović i Anđelka Pantović, Centar za zaštitu i pomoć tražiocima azila, Gordana Grujičić, Grupa 484, Katrin Gabriel (Kathrin Gabriel) i Novak Pešić, Misija OEBSa u Srbiji.

 Predsednik Odbora je konstatovao da su ispunjeni uslovi za rad i odlučivanje, te je predložio sledeći

D n e v n i r e d:

1. Razmatranje pitanja migracija, azila i osnovnih ljudskih prava.

 Članovi Odbora su jednoglasno PRIHVATILI predloženi Dnevni red.

 **PRVA TAČKA DNEVNOG REDA:** Razmatranje pitanja migracija, azila i osnovnih ljudskih prava

 Predsednik Odbora, otvarajući sednicu i pozdravljajući sve prisutne, osvrnuo se na aktivnosti koje Republika Srbija sprovodi u vezi sa migracionim kretanjima. Zapadnobalkanska ruta najvećim delom je bila u funkciji tranzitnog toka migranata koji na teritoriju Evropske unije ulaze preko grčko-turske granice i nastavljaju dalje ka državama EU. Republika Srbija našla se na ruti migranata koji ulaze prevenstveno sa teritorije Makedonije, ali i teritorije Bugarske, i prelaze preko teritorije Srbije da bi ušli na teritoriju EU. Iako u osnovi tranzitna zemlja, zadržavanje migranata na teritoriji Republike Srbije sada je znatno duže usled zatvaranja zapadnobalkanske rute. Prepoznajući potrebu hitnog i koordinisanog delovanja, na nivou Vlade Republike Srbije je od 2015. godine formirana Radna grupa za rešavanje problema mešovitih migracionih tokova koju čine ministri pet resornih ministarstava i komesar Komesarijata za izbeglice i migracije.Subotica je jedna od opština koja se najdirektnije susrela sa svim izazovima koje migrantska kriza sa sobom nosi. Kakva je danas situacija u pogledu obezbeđivanja ljudskih prava, zaštite i pomoći migrantima, sa kojim se izazovima susreću institucije i organi sa nivoa lokalne samouprave, kakva je bezbednosna situacija u kontekstu pojačanih migracionih tokova i šta mi kao narodni poslanici možemo da učiimo kako bismo doprineli rešavanju ovog problema, su samo neka od pitanja koja bismo želeli da razmotrio na današnjoj sednici.

 Bogdan Laban je naveo da je Subotica grad sa više od 20 nacionalnosti i konfesija što smatraju svojom prednošću i mogućnošću bržeg razvoja. Na te posebnosti se nadovezala još jedna jer se sada suočavaju sa novom grupom ljudi sa svim njihovim životnim i kulturološkim posebnosima, migratima koji dolaze iz afričkih i azijskih zemalja. Subotica se još 2012. godine suočila sa ovi problemima. Zaštita dece i majki je primarna i početkom 2014. u domu „Kolevka“ je otvoreno prihvatilište za decu, prvo i jedino na balkanskoj ruti. Pored Saveta za migracije formirana je Radna grupa za praćenje migracija na teritoriji Grada Subotice koja se bavi koordinasinim aktivn ostima sa Vladom, sprečava humanitarnu katastrofu i pomaže održavanju bezbednosti u sradnji sa Ministarstvom unutrašnjih poslova. Takođe, uspostavljena je saradnja sa nevladinim sektorom. Zajedno sa Vladom i nevladinim sektorom otvoren je prihvatni centar koji je pod upravom Komesarijata za izbeglice i migracije. Na kraju se zahvalio što se sednica Odbora održava u Subotici koja se pokazala kao grad otvorenog srca i pozdan partner kako Vladi tako i međunarodnoj zajednici.

 Vladica Dimitrov je istakao da Dimitrovgrad kao grad na krajnjem istoku Srbije predstavljlja ulaz migranata iz pravca Azije. Suočili su se sa migrantskim talasom 2015. godine, a što je kuluminiralo krajem 2015. i početkom 2016. godine kada je kroz Dimitrovgrad prošlo 20000 migranata. S obzirom da Dimitrovgrad ima desetak hiljada stanovnika, veliki broj migranata je doveo do određenih problema. U to vreme za njihov smeštaj je korišćen objekat stare kasarne, a nakon toga je formiran prihvatni centar uz pomoć organizacije ASB. Ovaj centar je otvoren u decembru 2016. godine i kapaciteta je do 100 osoba. Trenutno u centru boravi 81 osoba, naučešće su to porodice sa decom, četiri samca, 42 dece od čega je 12 krenulo ove godine u osnovnu školu, a ostali su se priključili učenicima u srednjoj školi. Migranti u Dimitrovgradu su prilično integrisani, sredina ih je prihvatila i nije bilo ozbiljnijih incidenata, a dobar primer predstavlja njihovo učešće u sportskim aktivnostima sa lokalnim stanovništvom. Problem je to što oni sada borave u ovom centru duže od godinu dana i ne znaju kada će moći nastaviti dalje. Problem predstavljaju i kapaciteti Centra za socijalni rad jer velik obim posla, naročito kada su u pitanju deca bez roditeljske pratnje. Zahvalni su Ministarstvu za rad i socijalna pitanja i Komesarijatu za izbeglice i migracije na dosadašnjoj podršci. Ono što je nepoznatica i što je pitanje za Republiku jeste kako dalje i da li se očekuje neki ozbiljniji program integracije.

 Milimir Vujadinović je, kao predsedavajući Radne grupe za praćenje migracija na teritoriji Grada Subotice, ukazao na nastanak i aktivnosti ovog tela. Humanitarno pitanje je ono što je bilo prioritetno. U momentu kada je problem nastao, još 2012. godine, Subotica ima na stotine migranta u neformalnim kampovima, a sistem kao organizoan nije postojao. Taeda se Vlada ukljuuje i formira radnu grupu, a Grad Subotica to prati na lokanom nivou i počinje koordinacija sa Vladom. U radnoj grupi su predstavnici lokanih insitucija kao što su Centar za socijalni rad, Crvenik krst, policija, a sve više počinju da se naslanjaju i na nevladin sektor. Tada se otvara prihvatni centar za migrante. U tom momentu na dnevnom nivou je bilo i do 1500 ljudi, a najvažnije je bilo humanirano i bezbednosnto pitanje. Gorući problem su bili deca i majke i oni su smešteni u prihvatilištu u domu Kolevka. Uključene su i druge ustanove kao što je dom zdravlja. Trentuno je u prihvatom centru za migrante 96 ljudi od čega je 66 dece. Deca su uključena uobnrazovni sistem. Dakle, u odnosu na raniji period kada je bilo nekoliko hiljada ljudi, danas je situacija mnogo bolja. Šta će biti u budućnosti teško je reći. Lično misli da će problem postojati i dalje, ali je dobro što postoji smanjen intenzitet migracija i manji pritisak na zemlje na tranzitnoj ruti. Dobro je što su poslanici danas ovde kako bi se na licu mesta uverli kakvo je stvarno stanje.

 Nenad Ivanišević, državni sekretar u Vladi Republike Srbije, koji je u prethodnom periodu bio zadužen za pitanje migracija, zahvalio se na mogućosti da se danas obrati učesnicima iako se više ne bavi ovim pitanjem. On je istakao da su od državnih organa koji su nadležni za ovo pitanje najznačajniji Komesarijat za izbeglice i migracije, Ministarstvo unutrašnjih poslova, Ministarstvo zdravlja i Crveni krst Srbije. Vlada Republike Srbije je prva i jedina koja je formirala radnu grupu u ovom regionu, a na čelu je bio i ostao ministar Aleksandar Vulin. Podsetio je da je migrantska kriza počela kada je počeo sukob u Kumanovu. Vlada se organizovala da dočeka izbeglice iz Kumanova, a stiglo je oko 3.500 izbeglica iz Sirije, a kasnije se taj broj kretao i do 12000. U Preševu i Kanjiži je u jednom momentu bilo više migranata nego stanovnika. Bilo je problema, naročito u Kanjiži koja je u tom trenutku imala 9000 stanovnika. a 11000 migranata koji su bili smešteni u parku. Ni u tim trenucima, ni kasnije kada su druge države podizale ograde i zidove i kada se na migrante bacao suzavac, mi nikada nismo imali dilemu kakva će biti politika države prema migranitma i na to je veoma ponosan jer smo bili humani. Ono što je važno jeste da ni jedan dinar iz našeg budžeta nije potrošen. Bilo je podrške od međunarodnih i nevladinih organazciija, a Delegacija Evropske unije i sada pokriva sve troškove boravka migranata u svim migrantskim centirima i pokrivaće ih i sledeće godine. Ono što je Srbija uradila i što radi je za ponos svim građanima Srbije.

 Predsedinik Odbora je izneo zvanične podatke o trenutnom broju migranata. Na dan 31. oktobar 2017. godine ukupno je u centrima za azil i tranzitno-prihvatnim centrima 3882 migranata, što govori o tome da migrantska kriza još nije gotova. U centrima za azil smešteno je: Krnjača 684 lica, Sjenica 140 lica, Tutin 53 lica, Bogovađa 177 lica, Banja Koviljača 117 lica. U tranzitno-prihvatnim centrima je smešteno: u Preševu 247 lica, u Bujanovcu 196, u Adaševcima 367, Principovcu 185, u Somboru 114, u Subotici 114, u Dimitrovgradu 81 lica, u Bosilegradu 42, Pirotu 202, u TC „Divljana“, kod Niša 112 lica, u Obrenovcu 779, u Kikindi 154, a u Vranju 118 lica.

Struktura po nacionalnosti je: Avganistan (56.65% ) Irak (16.31%) Pakistan (12.80%). Iran (4.77%) Sirija (2.40%).

 U diskusiji se prva za reč javila narodna poslanica Ružica Nikolić. Ona je iznela stav Srpske radikalne stranke koja smatra da Republikia Srbija nema nikakav plan ni program ulaska i prolaska, kao ni zdržavanja migranata u Srbiji. Sa terena dobijaju informacije kakve probleme ljudi imaju sa migranitma. O tome govore i mediji. Skoro je bila vest da je u Srbiji je pre više meseci boravio pakistanski serijski ubica koji je kasnije uhapšen u Mađarskoj, a naša policija ga nije locirala dok je bio u Srbiji. Od početka su iznosili stav da Srbija nema uslova za prijem migranata, a da nažalost danas u Srbiji izbegli, prognani i privremeno raseljeni Srbi još uvek žive u prihvatnim centrima. Smatraju da Mađarska ima odgovoran odnos prema svojoj državi i podržavaju politiku g. Orbana. Ne slažu se sa suzavcem i maltretiranjem, ali podizanje ograde smatraju državno odgovornim ponašanjem. Na kraju je istakla da naša Vlada nažalost nema taj odnos, da se ne zna gde su migranti raspoređeni, na iojim adresama, i da smo čak i zakone iz oblasti obrazovanja prilagođavali deci migranata, što nije bio slučaj sa decom izbeglih, prognanih i privremeno raseljenih Srba.

 Milimir Vujadinović je izeo stav da je i predsedniku države i našim državnim organima takođe država na prvom mestu. Što se tiče izbeglih i raseljenih lica sa teritorije bivše Jugoslavije, naveo je podatak da Grad Subotica učestvuje na dva projekta kada je u pitanju integracija izbeglih i raseljenih lica kojih trenutno ima 12 000 u Gradu Subotici. Vrednost projekata je 700 000 evra a ni jedan dinar Grad Subotica nije potrošio na rešavanje migrantske krize. Broj migranata je tačno utvrđen i tačno se zna gee su oni smešteni i svi su registrovani. Što se tiče obrazovnog sistema, omogućeno je deci izbeglih i prognanih lica sa prostora bivše Jugoslavije da se obrazuju, te demantuje iznete navode.

 Ljiljana Malušić je istakla da je Srbija multietnička zajednica i da je to naše bogatsvo, pogotovo za gradove kao što su Subotici i Dimitovgrad. Ovde se radi o poštovanju ljudskih prava. Mi kroz celu našu istoriju imao migracije, mi smo otvoreno društvo, socijalno odgovorno, i ono štio smo urdii treba da bude primer svima kako raditi sa migracijama.Treba uvažavati tuđe mišljenje, ali mi moramo pomoći ljudima koji su u nevolji.

 Ružica Nikolić je pojasnila da oni nis potiv tih ljudi, ali ih treba usmeravati i pomagati u tome da odu u zemlje Evropske unije.

 Tomislav Žigmanov je istakao pohvale po pitanju reakcije države u migratskoj krizi, ali je ukazao i na neke slabosti i probleme. Istakao je da postoje propusti u pogledu osiguravanja privatnih poseda u koje su migranti ulazili, naročito kada je reč o napuštenim i privatnim zemljišnim posedima i privatnim prostorima za stanovanje. Nije bilo tačne evidencije kolika je šteta načinjena i postavlja se eventualno pitanje obešetećenja. Drugo pitanje se odnosi na ekonološko stanje, a misli na smeće i otpade koji su ostajali na sporednim migratnskim rutama, a koji se ne mogu brzo i jednostavno razlagati, pa bi lokalne samouprave trebale učiniti napore da se markiraju ti prostori i da se pokuša umanjiti šteta.

 Olena Papuga smatra da je sa stanovipta humanosti učlinjeno mnogo i da treba pohvaliti Vladu. Međutim, treba razmišljati i o tome dali su državni organi imali dobru komunikaciju sa lokalnim stanovništvom. Njima niko nije objasnio na vreme, na primer to da će im deca ići u školu sa decom migranata. To je ono što je izostalo. Možda zato i postoji nerazumevanje i otpor naših građana.Takođe, migrante treba na neki način edukovati i misli da je sa njima malo rađeno. Ne mogu oni ljudima da ulaze na privatnu imovinu. Sigurno je da ima ekstramnih pojedinaca koji to neće prihvatiti, ali sa njima treba da se radi, oni ipak treba da se integrišu u naše duštvo bez obzira koliko dugo ili kratko ovde ostaju. Treba raditi ne samo sa decom kroz obrazovni sistem, već i sa njihovim porodicama. Postavila je pitanje šta će sa njima biti dalje, da li će i dalje ostati u tim centrima, da li će nešto raditi dok su ovde, da li ima nekih dogovora sa međunarodnom zajednicom.

 Nenad Ivanišević je istakao da Vlada nikada nije zapostavila brigu o građanima Republike Srbije koji su izbegli iz bivših jugoslovenskih republika i sa teritorije AP Kosovo i Metohija. Trenutno je u toku realizacija regionalnog stambenog projekta vrednog preko 400 miliona evra, a za Srbiju je iz tog programa odvojeno 87 miliona evra i još 15 koje je ugovorila ministarka za evropske integracije pre dvadesetak dana. Kada bude realizovan taj projekat, a on se za sada vrlo dobro realizuje kroz izgradnju stambenih jedinica i kupovinu građevinskog materijala za lica kojima je to neophodno, u Srbiji više neće postojati nijedno lice koje je smešteno u izbegličke kolektivne centre, nego će biti smešteni u svoje kuće, odnosno stanove. Naveo je i da je Vlada usvojila strategiju koja se odnosi na migracije, a Srbija je jedina zemlja na migrantskoj ruti koja je uradila registraciju svakog migranta koji je ušao u našu zemlju. Registracija se vrši evidentiranjem svih lica po pravilima koja zahteva evropski Interpol, a to podrazumeva slikanje, otiske prsta i otiske dlana. Sve te baze podataka postoje i na raspolaganju su svim državnim organima koji za to imaju pristup, kao i međunarodnim organizacijama i u saradnji s njima se ti podaci razmenjuju. Takođe je istakao da se zakoni Republike Srbije, a pre svega Krivični zakonik, striktno primenjuju i na migrante. Što se tiče rada sa lokalnom zajednicom, maksimalno su se trudili da rade sa lokalnim zajednicama. Srbija jeste inkluzivno društvo. Podsetio je na podatak koji je veoma važan za ljude koji žive u Subotici, a to je da je prihvatni centar za izbeglice bošnjačke narodnosti 1993. godine bio na Paliću, kao i da 1956. godine, posle mađarske revolucije kad su bili prognani ljudi sa one strane granice, ni tada nismo dizali zid ili žicu, ni tad nismo zatvorili granicu nego je bila otvorena i primali smo izbeglice i sa te strane.

 Olena Papuga je pojasnila da nije mislila da nam izbeglice smetaju ili da ima nešto protiv njih, nego da se s njima mora raditi, jer mi smo iz različitih kultura i dok su ovde država treba s njima da radi.

 Marija Janjušević je istakla da je Srbija država srpskog naroda i svih građana, odnosno nacionalnosti koji ovde žive, tako da je prioritet apsolutno stanovništvo Srbije. Ograđuje se od bilo kakvog pozivanja na nasilje i osuđuje nasilje u svakom obliku. U Srbiji evidentno imamo problem siromaštva, imamo problem da naše mlade porodice sa decom odlaze iz države, imamo 50 000 stanovnika manje svake godine. Smatra da je neprofesionalno da se kaže da mi ovde nećemo naseljavati migrante, a da se hvali time da uskoro nećemo imati prihvatne centre već će oni biti smešteni u stambena naselja. Dalje je navela da je migrantska kriza tek počela, da ozbiljni talasi tek dolaze. Informisani smo da Srbija do sada ni jedan dinar nije potrošila na zbrinjavanje migranata, ali se postavlja pitanje da li će tako ostati i ubuduće jer je imala priliku da čita dokument o zajmu IBRD Srbiji za zbinjavanje migranata, a zajam nije donacija. Pomenula je i da smo usvojili zakon koji omogućava strancima da kupuju zemljište, a nije redak slučaj da arapske firme i investitori ovde kupuju zemljište, pa da se tu mora uočiti neka relacija. Navela je da joj smeta kad se izjednačavaju izbeglice sa ovih prostora koji imaju isto kulturološko nasleđe, isti jezik, zapravo to je bio naš proterani narod i potpuno je logično da smo ih primili. To ne znači da mi ne treba da pomognemo drugim ljudima. Postavila je pitanje ministru za unutrašnje poslove koliko je ljudi, azilanata, uputilo zahtev za azil u Srbiji za pet godina, i dobila odgovor da ta brojka iznosi 700 000. Takođe je navela da je iz lokalnog akcionog plana Mladenovca jasno da je 2 miliona evra potrebno da se zbrinu sva ta lica, a to je preko 100 porodica, kroz dodelu montažnih kuća, građevinskog materijala, izgradnju stambenih objekta itd. Navela je da jasno stoji u usvojenom akcionom planu da se deo sredstava izdvaja i lokalna zajednica, pa postavlja pitanje šta je to ako nije izdvajanje sredstava građana Srbije za zbrinjavanje migranata. Postavila je i pitanje da li Subotica ima lokalni akcioni plan.

 Predsednik Odbora je odgovorio da Srbija sledi svoju politiku, svoj Ustav i svoje zakone. Složio se s tim da Srbija nije bogata zemlja, da se suočavamo sa problemom siromaštva i nezaposlenosti, ali da pokušavamo da ih rešavamo. Osvrnuo se i na pitanje bezbednosti i naveo da Srbija nije meta za islamske teroriste za razliku od nekih država Zapadne Evrope. Naveo je da ne zna za brojku od 700 000 ljudi koji su traži azil, ali misli da niko nije dobio azil.

 Nenad Ivanišević, odgovarajući na postavljena pitanja, ponovio je da je regionalni stambeni program namenjen za izbeglice sa prostora bivše Jugoslavije i interno raseljena lica sa AP Kosovo i Metohija. Kada je govorio o zatvaranju prihvatnih centara to se nije se odnosilo na migrante od 2013. godine do danas, nego se odnosilo na prihvatne izbegličke centre, tj. ljude koji su izbegli sa ovih prostora, koji govore naš jezik, lako se integrišu i za njih se grade stanovi i dodeljuje građevinski materijal i oni su deo na koje se odnosi akcioni plan u Mladenovcu, Subotici i u ostalim gradovima u kojima postoje izbegla i prognana lica. U vezi iznetih podataka da ima 700 000 ljudi koji su traži azil u Srbiji, naveo je da je ministar Stefanović rekao da je 700 000 ljudi iskazalo nameru za traženje azila, a znatno manji broj, misli da se radi o 1700 ljudi je ušlo u azilnu proceduru. Znači, govori se o dve različite kategorije koje Zakon poznaje. Na kraju je naveo podatke o broju izbeglica u drugim zemljama. U Turskoj je 2 miliona izbeglica, u Grčkoj 80 000, u Bugarskoj 15 000, u Srbiji 3 000, u Austriji 37 000, a u Nemačkoj 880 000.

 Milimir Vujadinović je rekao da je upoznat o dešavanjima u SO Mladenovac. Ti ljudi su pokušali da usvoje lokalni akcioni plan, a misli da su ga na kraju i usvojili, da bi mogli da učestvuju na konkursu za prethodno pomenutih 400 miliona evra da rešavaju pitanje ljudi koji su danas državljani Repubike Srbije, građani ove zemlje i ne žele da se vrate u svoje prethodno mesto življenja. Grad Subotica takođe ima lokalni akcioni plan, a on je bio inicijator donošenja jednog takvog akc.plana kojim bi se rešavali stambeni problemi ljudi izbeglih sa teritorije bivše Jugoslavije. Na osnovu tog akcionog plana gradonačelnik Subotice je potpisao prošle godine dva ugovora vrednosti 700 000 evra za kupovinu seoskih kuća i dodelu građevinskog materijala za 60 porodica kojima do sada stambeno pitanje nije bilo rešeno. Takođe je naveo da žele da u naredom periodu izgrade montažne kuće tj. čitavo jedno naselje za one kojima se ne reši problem kroz ova dva programa. Mladenovac ima nameru da povuče 2 miliona evra za te namene i na tome im čestita. Kada je u pitanju migrantska populacija, misli da je oko 120 ljudi trenutno u postupku azila, a da je jedan azil odobren. Niko od tih ljudi ne želi da ostane, a da bi ove migracije prestale potrebno je da da tamo, na izvorištu sa koga dolaze migranti, dođe do mirnog rešenja. Kada je u pitanju prodaja zemljišta strancima, krajem avgusta smo usvojili zakon kojim omogućavamo da zemljište kupi stranac, ali da bi neko kupio zemljište ako nije građanin Republike Srbije, mora da ima registrovano preduzeće najmanje tri godine, da ima mašine, da ima odobren boravak deset godina, i kada sve te uslove ispuni, onda može da kupi najviše dva hektara.

 Marija Janjušević je navela da u lokalnom akcionom planu koji je usvojen u Mladenovcu piše da je reč o lokalnom akcionom planu za unapređenje položaja migranata; da je njime definisano da su migranti u potrebi bez utvrđenog statusa na teritoriji Srbije ušli iz susednih zamalja, a poreklom su iz ratom zahvaćenih područja Bliskog Istoka i Afrike; da je GO Mladenovac spremna da za vreme trajanja lokalnog akcionog plana (za migrante) u svom budžetu planira sredstva za učešće u projektima za trajno stambeno zbrinjavanje i ekonomsko osnaživanje; a visina planiranih sredstava bi bila 10% od vrednosti ugovora koji se zaključuje sa Komesarijatom za izbeglice i migracije.

 Mario Šili iz Centra za socijalni rad Subotice je upoznao prisutne sa svojim aktivnostima u Radnoj grupi i problemima sa kojima su se susretali. Centar kao ustanova se bavi i drugim problemima, na početku nisu imali prevodioce, ne razumeju šta im migranti govore, a ima ih veoma mnogo i velika je fluktuacija. Teško je bilo da se radi, postojao je manjak ljudi, nedostatak vozila i sredstava, a životi ljudi su bili u pitanju i morali su da im pomognu.

 Predsednik Odbora je iskazao razumevanje za težak posao koji su zaposleni u centrima za socijalni rad morali da obave, a naročito u opštinama kao što je Subotica i zahvalio im se na posvećenosti, kao i svim ostalim članovima Radne grupe. Takođe se zahvalio svim učesnicma današnje sednice i naveo da kada Zakon o azilu bude na dnevnom redu u Narodnoj skupštini, Odbor će biti uključen i razmatrati predlog zakona, kao i poslanici pojedinačno.

 Sednica je zaključena u 12.58 časova.

SEKRETAR ODBORA PREDSEDNIK ODBORA

Rajka Vukomanović Meho Omerović